The Visitor (filem 2007)

The Visitor iku filem sandiwara saka Amérikah Sarékat sing digawé taun 2007. Film iki diarahaké lan dianggit skénarioné déning Thomas McCarthy. Juru gawé ing filem iki, ya iku Michael London, Mary Jane Skalski, Jeff Skoll, lan Omar Amanat. The Visitor ngangkat carita bab sawijiné priya sing ketaman urip dhèwèkan ing umuré sing mancik tuwa, banjur malih dumadakan nalika dhèwèké dipeksa ngadhepi prekara sing ana sambung-raketé karo jati dhiri, imigrasi, lan sesambungan antarbudaya sawisé tragèdhi 9 September 2001 ing New York City. Liwat filem iki, Thomas McCarthy nampani pangaji Independent Spirit Award ing kategori Juru Arah Paling Apik, taun 2008. Wondéné Richard Jenkins lumebu calon panampa pangaji Academy Award kanggo kategori Paraga Paling Apik, ing taun sing padha.

 Ringkesan 
Walter Vale (Richard Jenkins) ya iku dudha, profesor ékonomi saka Connecticut College sing urip dhèwèkan. Walter nglakoni dina-dinané kanthi gladhen piano kanggo mèngèti almarhum bojone, lan ora asring nganggit buku anyar. Nalika dhèwèké dijaluki nyuguhaké sawijiné risalah ing konferènsi akademik Universitas New York, dhèwèké kurang krenteg nglakoni jalaran mung nulis paruh wektu. Nanging Charles (Michael Cumpsty), kepala departemen, meksa Walter teka.

Nalika dhèwèké tekan ing apartemen sadurungé ing Manhattan, Walter ketemu pasangan enom sing durung dhaup sing manggon ing kana, sawisé nyéwa saka tukang ngapusi sing ngaku kuwi duwèké. Tarek iku imigran saka Suriah (Haaz Sleiman), juru main jimbe saka Palestina-Suriah, lan Zainab (Danai Gurira) iku pangripta bebrana ètnik saka Senegal. Dhèwèké banjur ngerti yèn wong sakloron iku imigran ora resmi. Sanadyan durung jelas papan kang dituju, wong loro mau énggal-énggal tata-tata lan lunga, nanging Walter ngenengké waé. Pirang-pirang dina sabanjuré, tuwuh kekancan antarané Walter lan para imigran ora resmi kuwi. Tarek ngajari Walter dolanan drums, terus wong loro sing biyasa main ing Central Park kuwi mèlu nyawiji uga.

Nalika mulih, Tarek dicekel déning petugas lan digawa maring karantina ing Quens jalaran ora mbayar ongkos, kangmangka dhèwèké wis mbayar. Minangka nyélaki deportasi Tarek saka Amérika Srékat, Walter nyewa pengacara. Rumangsa ora betah bareng karo Walter ing apartemen, Zainab milih manggon karo seduluré ing Bronx. Ibuné Tarek, Mouna (Hiam Abbass) dumadakan teka saka omahé ing Michigan nalika dhèwèké ora bisa sesambungan karo putrané. Jalaran dhèwèké uga imigran ora resmi ing Amérikah Sarékat, dhèwèké ora bisa nemoni anaké. Dhèwèké bingung nalika ditawani Walter supaya manggon ing apartmen. Tanpa pèpèngèt, Tarek dibalèkké menyangg Suriah. Mouna uga lunga dhèwèkan. Ing wengi pungkasan, Mouna ketemu lan nglipur Walter ing kamar, nyalahké kaluputané.

 Ingkang maragani 
 Richard Jenkins
 Haaz Sleiman
 Danai Gurira
 Hiam Abbass
 Richard Kind
 Michael Cumpsty
 Marian Seldes

 Pangaji lan nominasi 
 Academy Award for Best Actor (Richard Jenkins, nominasi)
 Brisbane International Film Festival Interfaith Award (Thomas McCarthy, menang)
 Critics' Choice Award for Best Actor (Jenkins, nominasi)
 Chicago Film Critics Association Award for Best Actor (Jenkins, nominasi)
 Deauville American Film Festival Grand Special Prize (McCarthy, menang)
 Independent Spirit Award for Best Director (McCarthy, menang)
 Independent Spirit Award for Best Actor (Jenkins, nominasi)
 Independent Spirit Award for Best Supporting Actor (Haaz Sleiman, nominasi)
 Method Fest Independent Film Festival Award for Best Director (menang)
 Method Fest Independent Film Festival Award for Best Actor (Jenkins, menang)
 Method Fest Independent Film Festival Award for Best Supporting Actress (Danai Jekesai Gurira, menang)
 Moscow International Film Festival Silver St. George for Best Actor (Jenkins, menang)
 National Board of Review Spotlight Award (Jenkins, menang)
 Satellite Award for Best Actor - Motion Picture Drama (Jenkins, menang)
 Satellite Award for Best Original Screenplay (menang)
 Satellite Award for Best Director (nominasi)
 Screen Actors Guild Award for Outstanding Performance by a Male Actor in a Leading Role (Jenkins, nominasi)
 Writers Guild of America Award for Best Original Screenplay (nominasi)

 Rujukan 

 Pranala njaba 




 The Visitor at TakePart.com 
 The Visitor at k5international.com 
 Interview with Tom McCarthy, Hiam Abbass, and Richard Jenkins at EyeForFilm.co.uk
 Filming Locations from MoviePlaces.tv

Kategori:Film Amérikah Sarékat
Kategori:Film Amérikah Sarékat taun 2008
Kategori:Film berbahasa Inggris
Kategori:Artikel Wiki Mrebawani II kalamangsa 1